
NR. SC2008 –          / 
REFERAT

privind ajustarea preturilor locale de producere, distribuţie si furnizare a energiei termice 
de către SC COLTERM SA TIMISOARA


Având în vedere solicitarea SC COLTERM SA de aprobare de către Consiliului Local al Municipiului Timişoara, a ajustării începând cu data de 01.10.2008 a preţurilor locale de producere, distribuţie şi furnizare a energie termice pe bază de gaze naturale în centralele termice de cvartal şi a tarifelor locale de transport, de distribuţie şi furnizare a energiei termice produsă în cogenerare conform avizului ANRSC nr. 3819/18.08.2008, a preţurilor de producţie practicate în sectorul energiei electrice şi termice pe bază de gaze naturale şi lignit în CET Timişoara Centru, CET Timişoara Sud şi CET Freidorf  conform Deciziei ANRE nr. 1398/03.07.2008 , şi a preţurilor finale rezultate conform anexei 1 din adresa înregistrată cu nr. RE2008-3413 / 04.09.2008.

Ţinând seama de respectarea prevederilor legale privind ajustarea preţurilor locale pentru energia termică: art. 5 punctul 20 şi art. 40 din Legea 325/2006, a serviciului public de alimentare cu energie termică „Preţurile locale se stabilesc, se ajustează sau se modifica pe baza metodologiilor aprobate de autoritatea de reglementare competentă…” respectiv Ordinul nr. 66/2007 al preşedintelui  ANRSC şi Ordinul nr. 57/2008 al preşedintelui ANRE.


Având în vedere Avizul nr. 3819 din18.08.2008 al ANRSC, privind ajustarea preturilor locale de producere, distributie si furnizare a energiei termice pe baza de gaze naturale în centrale termice de cvartal, si a tarifelor locale de transport, de distributie si furnizare a energiei termice produsa în cogenerare, de catre SC COLTERM SA Timisoara, judetul Timis; 


Având în vedere Decizia nr. 1398 din 03.07.2008 privind aprobarea preturilor practicate în sectorul energiei electrice si termice de SC COLTERM SA Timisoara, judetul Timis;


În conformitate prevederilor art. 8 aliniat 2 litera d din Legea 325/2006  a serviciului public de alimentare cu energie termică, autorităţile administraţiei publice locale au ca atribuţie: ” aprobarea, în condiţiile legii, în termen de maximum 30 de zile, a propunerilor privind nivelul preţului local al energiei termice către utilizatorii de energie termica, înaintate de către operatorii serviciului;” 

În baza art. 43 aliniat 5 din Legea 51/2006 privind serviciile comunitare de utilităţi publice: „Preţurile şi tarifele pentru plata serviciilor de utilităţi publice se propun de operatori şi se stabilesc, se ajustează sau se modifică prin hotărâri ale autorităţilor deliberative ale unităţilor administrativ-teritoriale ori, după caz, ale asociaţiilor de dezvoltare intercomunitară cu obiect de activitate serviciile de utilităţi publice, cu respectarea metodologiilor elaborate de autoritatea de reglementare competentă. Hotărârile autorităţilor deliberative ale unităţilor administrativ-teritoriale sau, după caz, ale asociaţiilor de dezvoltare intercomunitară cu obiect de activitate serviciile de utilităţi publice, în numele şi pe seama unităţilor administrativ-teritoriale membre, vor ţine seama, după caz, de avizele de specialitate ale autorităţilor de reglementare competente. „

Menţionăm că preţul la energia termică furnizată şi facturată populaţiei nu se modifică, acesta rămânând cel aprobat prin HCL 449/18.12.2007, de 162,62 lei / Gcal.  şi că noile preţuri şi tarife locale avizate de ANRSC şi ANRE au influenţă numai asupra necesarului de subvenţii pentru acoperirea diferenţelor de preţ la energia termică livrată populaţiei şi a necesarului de subvenţii pentru combustibil la energia termică livrată populaţiei. 
PROPUNEM: 

1.     Aprobarea de către Consiliul Local al Municipiului Timişoara,  începând cu data de 01.10.2008, a ajustării  preţurilor locale de producere, distribuţie si furnizare a energiei termice pe baza de gaze naturale în centralele termice de cvartal si a tarifelor locale de transport, distribuţie si furnizare a energiei termice produsa în cogenerare conform Avizului nr. 3819/18.08.2008 al A.N.R.S.C., a preturilor de producţie practicate în sectorul energiei electrice si termice pe baza de gaze naturale si lignit în CET Timisoara Centru, CET Timisoara Sud si CET Freidorf conform Deciziei A.N.R.E. nr. 1398/03.07.2008.
     VICEPRIMAR 

